Aromataza

**Aromataza**, također zvana i **estrogen-sintetaza** ili **estrogen-sintaza**, je enzim odgovoran za ključni korak u biosintezi estrogena. To je **CYP19A1**, član superporodice citohrom P450 (EC broj | 1.14.14.1), u kojoj su monooksigenaze – katalizatori mnogih reakcije, uključenih u steroidogenezu. Aromataza je posebno odgovorna za aromatizaciju androgena u estrogene. Enzim aromataza može se naći u mnogim tkivima, uključujući gonade  (granulozne ćelije, mozak, masno tkivo, placenta, krvni sudovi, koža i kosti, kao i u tkivima endometrioze, mioma maternice, raka dojke i raka endometrija. Važan je faktor u seksualnom razvoju.

## Funkcija 
Aromataza je lokalizirana u endoplazmatskom retikulumu, gdje se regulira tkivno specifičnim  promotorima koje zauzvrat kontroliraju hormoni, citokini i drugi činitelji. Katalizira posljednje korake biosinteze estrogena iz androgena (konkretno, pretvara androstenedion u estron i testosteron u estradiol). Ovi koraci uključuju tri uzastopne hidroksilacije 19-metilne grupee androgena, nakon čega slijedi istodobno uklanjanje metilne grupe, kao formata i aromatizacija A-prstena. 
:**Androstenedion** + 3O2 + 3NADPH + 3H+ \rightleftharpoons **Estron** + Format + 4H2O + 3NADP+
:**Testosteron** + 3O2 + 3NADPH + 3H+ \rightleftharpoons **17β-estradiol** + Format + 4H2O + 3NADP+

## Ispoljavanje
Aromataza se izražava u gonadama, posteljici, mozgu, masnom tkivu, kostima i drugim tkivima.  Gotovo se ne može otkriti u jetri odraslog čovjeka.

## Genomika 
Odgovarajući gen eksprimira dvije varijante prijepisa (transkripta). U ljudi, gen CYP19, koji kodira aromatazu, smješten na hromosomu 15, dugi krak:  q21.1. Gen ima devet kodirajućih egzona i niz alternativnih nekodirajućih prvih egzona koji reguliraju tkivno specifičnu.

CYP19 prisutan je u rano divergirajućim hordatima, cefalohordatima amfioksusu  (floridske Lanceleolata, *Branchiostoma floridae *), ali ne i u ranijim divergentnim tunikatima *Ciona intestinalis*. Dakle, gen aromataze pojavio se rano u evoluciji hordata i čini se da nije prisutan kod nehordata beskičmenjaka (npr. Insekti, mehkušci, bodljošošci, morske spužve, koral i). Međutim, estrogeni mogu se sintetizirati u nekim od ovih organizama, drugim nepoznatim putevima.

## Aktivnost 
Aktivnost aromataze smanjuje se za prolaktin, antimüllerov hormon i uobičajeni herbicid glifosat.
Aktivnost aromataze pojačana je u određenim estrogen-ovisnim lokalnim tkivima uz tkivo dojke, rak endometrija, endometrioze i mioma maternice.

## Uloga u određivanju spola 
Aromataza je općenito vrlo prisutna tokom diferencijacije jajnika. Također je osjetljiva na utjecaje okoline, posebno na temperaturu. U vrsta s određivanjem spola ovisnog o temperaturi, aromataza se izražava u većim količinama na temperaturama koje daju žensko potomstvo.

## Uloga u neurozaštiti 
U mozgu, aromataza izražava se obično samo u neuronima. Međutim, nakon penetrativne ozljede mozga i miša i zebraste zebe, pokazalo se da je izražena i u astrocitima. Također se pokazalo da smanjuje učestalost apoptoza nakon ozljede mozga u zebrastih zeba. Smatra se da je to posljedica neuroprotektivnog djelovanja estrogena, uključujući estradiol. Istraživanje je pokazalo da su dva proupalna citokina, interleukin-1β (IL-1β) i interleukin-6 (IL-6) odgovorna za indukciju ekspresije aromataze u astrocitima, nakon penetrativne ozljede mozga kod zebrastih zeba.

## Poremećaji 
### Sindrom viška aromataze 
Brojni istražitelji izvijestili su o prilično rijetkom sindromu prekomjerne aktivnosti aromataze. Kod dječaka stvara ginekomastiju, a kod djevojčica prijevremeni pubertet i gigantomastiju. U oba spola, rano zatvaranje epifize dovodi do niskog rasta. Ovo stanje posljedica je  mutacija gena CYP19A1 koji kodira aromatazu.  Nasljeđuje se kao autosomno dominantno svojstvo. Pretpostavlja se da su faraon Akhenaten i drugi članovi njegove porodice mogli patiti od ovog poremećaja, ali novije genetičko testiranje  sugerira suprotno. To je jedan od uzroka porodičnog prijevremenog puberteta – stanja koje je prvi put opisano 1937.

### Sindrom nedostatka aromataze 
Ovaj sindrom je posljedica mutacije gena CYP19 i nasljeđuje se kao autosomno recesivno obilježje. Akumulacije androgena tokom trudnoće mogu dovesti do virilizacije ženke pri rođenju (to ne utiče na muškarce). Žene će imati primarnu amenoreju. Osobe oba spola bit će visoke, jer nedostatak estrogena ne dovodi do zatvaranja epifiznih linija.

## Inhibicija aromataze 
Inhibicija aromataze može uzrokovati hipoestrogenizam (niska razina estrogena). Utvrđeno je da sljedeći prirodni proizvodi imaju inhibirajući učinak na aromatazu. 

* Apigenin
* Katehin
* Halkoni
* Eriodiktiol
* Izolikviritigenin
* Nikotin
* Rezveratrol
* Vitamin E
* Cink

540px|thumb|Inhibicijsko djelovanje ekstrakta nekih gljiva na aromatazu
Ekstrakti nekih  pčečurki (varijeteti „bijelog dugmeta“: * Agaricus bisporus*),  gljiva pokazali su da inhibiraju aromatazu *in vitro* .

### Farmaceutski inhibitori aromataze 
Inhibitori aromataze, koji zaustavljaju proizvodnju estrogena u postmenopauzi žena postali su korisni u liječenju pacijenata s karcinomom dojke za koje je utvrđeno da su pozitivne za  receptor estrogena. Inhibitori koji se sada koriste u kliničkoj primjeni uključuju anastrozol, eksemestan i letrozol. Inhibitori aromataze također se počinju propisivati za muškarce u nadomjesnoj terapiji testosteronom, kao načinom da se razina estrogena ne povisi nakon uvođenja doza testosterona u njihov sistem.

## Također pogledajte
* Steroidogeni enzIm
*Enzim

## Reference 
## Dopunska literatura
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Vanjski  linkovi 
* n:U.S. study of gay sheep may shed light on sexuality|", via WikiNews, 15 August 2005.
* https://genome.ucsc.edu/cgi-bin/hgTracks?db=hg38&lastVirtModeType=default&lastVirtModeExtraState=&virtModeType=default&virtMode=0&nonVirtPosition=&position=chr15%3A51208057%2D51338596&hgsid=996683881_ajzaeDmb6Of0b3q4jGdjdV5amC0V
*https://genome.ucsc.edu/cgi-bin/hgGene?db=hg38&hgg_type=knownGene&hgg_gene=CYP19A1
* 

Kategorija:Enzimi
Kategorija:Biohemija
Kategorija:EC 1.14.14
19